общия внос, тъй като цените на вноса от Япония са неоправдано високи. Това искане беше подкрепено от включения в извадката производител износител Wenzhou. По-специално страните заявиха, че вносът на валцдрат от Япония в Тайланд е свързан главно със суровина от висок клас, използвана за скрепителни елементи за автомобилната промишленост. Той е много по-скъп от по-ниския клас валцдрат, използван от включените в извадката китайски производители износители, които произвеждат главно стандартни скрепителни елементи. Тези страни заявиха, че в Тайланд има силно развито производство на автомобили, за което са необходими значителни обеми скрепителни елементи, произведени от валцдрат от специален клас, като в същото време в Тайланд съществува само един местен доставчик на суровина с такъв специален клас, който има ограничен капацитет. Поради това е необходимо да се внасят значителни количества валцдрат от специалния клас. Тъй като в региона на Асоциацията на народите от Югоизточна Азия (АСЕАН) няма други производители на валцдрат от специален клас, освен Япония (с изключение на споменатия по-горе местен производител в Тайланд), вносът по необходимост е от тази държава.
 (298)
 Освен това тези страни заявиха, че цените на вноса на четирите основни суровини от Япония за Тайланд са непредставителни поради факта, че цените на вноса на тези суровини били по-високи от цените на вноса или цените на вътрешния пазар за тези материали на други пазари (като Турция, ЕС, САЩ и т.н.). CCCME добави, че Комисията не е следвало да анализира японските експортни цени за различни пазари, а по-скоро да сравни японските цени на вноса с цените на вноса от други държави в Тайланд. Поради това CCCME поиска Комисията или да разчита на тайландски данни за вноса, като изключи вноса от Япония, или да разчита на данни за вноса от АСЕАН в Тайланд, или да използва вътрешните цени в Тайланд за тези материали.
 (299)
 ПКНР подкрепи твърдението, че внесеният от Япония валцдрат се използва за производството на скрепителни елементи, предназначени за автомобилната промишленост в Тайланд, и че следователно равнището на цените му е необичайно високо. Тъй като от КНР за ЕС се изнасят само малки количества скрепителни елементи за автомобилната промишленост, референтната стойност, използвана за определяне на нормалната стойност, не отразява съответните разходи за валцдрата, използван в скрепителните елементи, изнасяни от Китай за ЕС.
 (300)
 EFDA също така заяви, че разликата между ХС 721391 и ХС 721399 е просто в размера на валцдрата, което само по себе си не може да обоснове значителната разлика в средната цена на вноса за различните кодове по ХС. Асоциацията посочи, че тази разлика в цената се основава по-вероятно на факта, че стоките по код по ХС 721391 представляват едва 9 % от вноса от Япония, докато тези по код ХС 721399 възлизат на 65 %. Wenzhou добави, че неговата покупна цена на суровините по кодове по ХС 721391 и ХС 721399 е сходна.
 (301)
 Нито една от посочените по-горе заинтересовани страни не обоснова твърденията си относно дела на валцдрата от специален клас, който се използва за производството на нестандартни скрепителни елементи за сектора на автомобилната промишленост, в общия внос от Япония за Тайланд, или относно